CELEX: 32019D0129(01)
Language: ro
Date: 2019-01-21 00:00:00
Title: Decizia de punere în aplicare a Comisiei din 21 ianuarie 2019 privind publicarea în Jurnalul Oficial al Uniunii Europene a cererii de aprobare a unei modificări, care nu este minoră, a caietului de sarcini menționat la articolul 53 din Regulamentul (UE) nr. 1151/2012 al Parlamentului European și al Consiliului pentru denumirea „Pruneaux d’Agen”/„Pruneaux d’Agen mi-cuits” (IGP)

29.1.2019   
               
               
                  RO
               
               
                  Jurnalul Oficial al Uniunii Europene
               
               
                  C 36/5
               
            
         DECIZIA DE PUNERE ÎN APLICARE A COMISIEI
         din 21 ianuarie 2019
         privind publicarea în Jurnalul Oficial al Uniunii Europene a cererii de aprobare a unei modificări, care nu este minoră, a caietului de sarcini menționat la articolul 53 din Regulamentul (UE) nr. 1151/2012 al Parlamentului European și al Consiliului pentru denumirea „Pruneaux d’Agen”/„Pruneaux d’Agen mi-cuits” (IGP)
         (2019/C 36/06)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 50 alineatul (2) litera (a) coroborat cu articolul 53 alineatul (2),
         întrucât:
         
                     (1)
                  
                  
                     Franța a transmis o cerere de aprobare a unei modificări, care nu este minoră, a caietului de sarcini al „Pruneaux d’Agen”/„Pruneaux d’Agen mi-cuits” (IGP) în conformitate cu articolul 49 alineatul (4) din Regulamentul (UE) nr. 1151/2012. Modificările includ o schimbare a denumirii din „Pruneaux d’Agen”/„Pruneaux d’Agen mi-cuits” în „Pruneaux d’Agen”.
                  
               
                     (2)
                  
                  
                     În conformitate cu articolul 50 din Regulamentul (UE) nr. 1151/2012, Comisia a examinat cererea și a ajuns la concluzia că aceasta îndeplinește condițiile stabilite în regulamentul respectiv.
                  
               
                     (3)
                  
                  
                     Pentru a permite depunerea actelor de opoziție în conformitate cu articolul 51 din Regulamentul (UE) nr. 1151/2012, cererea de aprobare a unei modificări, care nu este minoră, a caietului de sarcini, astfel cum se menționează la articolul 10 alineatul (1) primul paragraf din Regulamentul de punere în aplicare (UE) nr. 668/2014 al Comisiei (2), inclusiv documentul unic modificat și trimiterea spre publicare a caietului de sarcini relevant, ar trebui publicată în Jurnalul Oficial al Uniunii Europene pentru denumirea înregistrată „Pruneaux d’Agen”/„Pruneaux d’Agen mi-cuits” (IGP),
                  
               DECIDE:
         
            Articol unic
            Cererea de aprobare a unei modificări care nu este minoră a caietului de sarcini al produsului, menționată la articolul 10 alineatul (1) primul paragraf din Regulamentul de punere în aplicare (UE) nr. 668/2014, inclusiv documentul unic modificat și trimiterea la publicarea caietului de sarcini relevant al produsului cu denumirea înregistrată „Pruneaux d’Agen”/„Pruneaux d’Agen mi-cuits” (IGP), figurează în anexa la prezenta decizie.
            În conformitate cu articolul 51 din Regulamentul (UE) nr. 1151/2012, publicarea prezentei decizii conferă dreptul de opoziție față de modificarea menționată la primul paragraf al prezentului articol în termen de trei luni de la data publicării prezentei decizii în Jurnalul Oficial al Uniunii Europene.
         
         
            Adoptată la Bruxelles, 21 ianuarie 2019.
            
               
                  Pentru Comisie
               
               Phil HOGAN
               
                  Membru al Comisiei
               
            
         
         
            (1)  JO L 343, 14.12.2012, p. 1.
         
            (2)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).
      
      
         
            ANEXĂ
            CERERE DE APROBARE A UNEI MODIFICĂRI CARE NU ESTE MINORĂ A CAIETULUI DE SARCINI AL UNEI DENUMIRI DE ORIGINE PROTEJATE/INDICAȚII GEOGRAFICE PROTEJATE
            
               Cerere de aprobare a unei modificări în conformitate cu articolul 53 alineatul (2) primul paragraf din Regulamentul (UE) nr. 1151/2012
            
            
               „PRUNEAUX D’AGEN”/„PRUNEAUX D’AGEN MI-CUITS”
            
            
               Nr. UE: PGI-FR-0149-AM01 – 18.5.2017
            
            
               DOP ( ) IGP ( X )
            
            1.   Grupul solicitant și interesul legitim
            
            
                        SYNDICAT DU PRUNEAU D’AGEN
                     
                  
                        2 rue des Magnolias – BP 130
                     
                  
                        47303 Villeneuve-sur-Lot
                     
                  
                        FRANȚA
                     
                  
                        Tel. +33 553415555
                     
                  
                        Fax +33 553402936
                     
                  
                        E-mail: contact@pruneau.fr
                     
                  Componență și interes legitim: Sindicatul este alcătuit din producători de prune și de uscători, în cadrul unui colegiu în amonte și din întreprinderi care prepară prunele sau procesatori de prune, în cadrul unui colegiu în aval. Prin urmare, sindicatul are legitimitatea de a solicita modificări ale caietului de sarcini.
            2.   Statul membru sau țara terță
            
            Franța
            3.   Rubrica din caietul de sarcini care face obiectul modificării (modificărilor)
            
            
                        —
                     
                     
                        ☒
                     
                     
                        Denumirea produsului
                     
                  
                        —
                     
                     
                        ☒
                     
                     
                        Descrierea produsului
                     
                  
                        —
                     
                     
                        ☐
                     
                     
                        Aria geografică
                     
                  
                        —
                     
                     
                        ☒
                     
                     
                        Dovada originii
                     
                  
                        —
                     
                     
                        ☒
                     
                     
                        Metoda de producție
                     
                  
                        —
                     
                     
                        ☐
                     
                     
                        Legătura
                     
                  
                        —
                     
                     
                        ☒
                     
                     
                        Etichetarea
                     
                  
                        —
                     
                     
                        ☒
                     
                     
                        Altele: actualizarea datelor de contact, tipul de produs, aria geografică, modificările editoriale ale legăturii cu originea, structurile de control, cerințele naționale.
                     
                  4.   Tipul modificării (modificărilor)
            
            
                        —
                     
                     
                        ☒
                     
                     
                        Modificare a caietului de sarcini al unei DOP sau al unei IGP înregistrate, care nu trebuie considerată minoră în conformitate cu articolul 53 alineatul (2) al treilea paragraf din Regulamentul (UE) nr. 1151/2012
                     
                  
                        —
                     
                     
                        ☐
                     
                     
                        Modificare a caietului de sarcini al unei DOP sau al unei IGP înregistrate pentru care nu a fost publicat un document unic (sau un echivalent al acestuia), modificare ce nu trebuie considerată minoră în conformitate cu articolul 53 alineatul (2) al treilea paragraf din Regulamentul (UE) nr. 1151/2012
                     
                  5.   Modificare (modificări)
            
            5.1.   Rubrica „Descrierea produsului”
            
            Denumirea „Pruneaux d’Agen/Pruneaux d’Agen mi-cuits” se înlocuiește cu „Pruneaux d’Agen”, deoarece termenii „mi-cuits” corespund mențiunii „Pruneaux d’Agen” care se caracterizează doar printr-un grad mai scăzut de uscare. Ele nu sunt rehidratate. Mențiunea „mi-cuit” devine o mențiune de etichetare.
            5.2.   Rubrica „Descrierea produsului”
            
            
                        —
                     
                     
                        Se adaugă faptul că prunele de Ente utilizate pentru producția de „Pruneaux d’Agen” sunt „recoltate la o maturitate optimă”. Această clarificare este deja prezentă în acea parte a caietului de sarcini referitoare la metoda de producție.
                     
                  
                        —
                     
                     
                        Se adaugă faptul că „Pruneaux d’Agen” se obțin „fără adaos de îndulcitori”, această condiție fiind implicită doar în caietul de sarcini. Această adăugare nu are niciun efect asupra produsului a cărui metodă de producție nu s-a schimbat.
                     
                  
                        —
                     
                     
                        În ceea ce privește „Pruneaux d’Agen”, comercializate cu mențiunea „mi-cuits”, se adaugă faptul că acestea sunt obținute „fără rehidratare suplimentară”. Această modificare codifică practica producătorilor, deși nu a fost specificată în caietul de sarcini înregistrat. Rehidratarea acestor prune uscate nu este necesară deoarece nu au fost complet fierte.
                     
                  
                        —
                     
                     
                        Se face o distincție între „Pruneaux d’Agen”„pentru consum” și „Pruneaux d’Agen”„destinate unei prelucrări agroalimentare ulterioare”. Scopul acestei modificări este de a clarifica cele două categorii de prune - cele destinate vânzării directe către consumatori și cele destinate prelucrării.
                     
                  În cazul prunelor pentru consum destinate vânzării către consumatori, în descriere se precizează „calibru de maximum 66 de fructe per 500 g la o umiditate de 35 %”. Acest calibru îl înlocuiește pe cel de maximum 77 de fructe stabilit în secțiunea referitoare la metoda de producție din caietul de sarcini înregistrat. Calibrul minim al „Pruneaux d’Agen” pentru consum, adică destinate consumatorilor, se modifică: acesta trece de la 77 de fructe la 66 de fructe per 500 g, o reducere a numărului acestora per 500 g și, prin urmare, o creștere a dimensiunii lor.
            În cazul prunelor fără sâmburi, calibrul este măsurat înainte de a scoaterea sâmburelui. În plus, se adaugă că acestea pot fi comercializate „întregi sau fără sâmburi”. Modificările vizează, pe de o parte, să permită vânzarea de prune de calibru mai mare și, pe de altă parte, să ia în considerare vânzarea prunelor fără sâmburi. Acestea nu pun în cauză particularitățile produsului sau legătura acestuia cu originea.
            „Pruneaux d’Agen” destinate prelucrării, sunt identificate în mod clar în următorul paragraf:
            
               „«Pruneaux d’Agen» destinate unei prelucrări agroalimentare ulterioare, au un calibru de maximum 98 de fructe per 500 g, în formă nehidratată, cu o umiditate de 21 %.
               Ele nu trebuie să prezinte defecte foarte grave și trebuie să fie cel puțin parțial intacte. Ele sunt destructurate înainte de expedierea către o altă întreprindere de prelucrare a produselor agroalimentare. Aceste prune uscate nu sunt destinate vânzării către consumatorul final.”
            
            Această adăugare corespunde unei duble necesități: de a defini prunele care au caracteristicile specifice ale „Pruneaux d’Agen”, dar care sunt, de acum înainte, excluse de la comercializarea ca prune pentru consum și destinate prelucrării agroalimentare, precum și de a evita orice revenire a acestor prune în circuitul prunelor pentru consum. Calibrul acestor prune uscate este exprimat ca fiind de maximum 98 de fructe per 500 de grame calculat în formă nehidratată, la o umiditate de 21 %. Acest calibru, care nu este rehidratat, corespunde unui calibru rehidratat la un nivel de umiditate de 35 %, de maximum 77 de fructe per 500 g la 35 % umiditate, necesar pentru prunele de consum în caietul de sarcini înregistrat.
            În plus, „Pruneaux d’Agen” destinate prelucrării agroalimentare sunt destructurate de îndată ce nu sunt prelucrate în întreprinderea producătoare a prunelor. Astfel, se păstrează caracteristicile specifice ale „Pruneaux d’Agen”.
            Expresii precum „uscarea la soare nu se practică în Franța”, „în prezent, prunele de Agen sunt rareori vândute consumatorului în stare brută”, „gama produselor finite pe bază de prune de Agen este largă și este în continuă evoluție”, „pH-ul prunelor de Agen este de aproximativ 4”, „valorile medii sunt prezentate mai jos sub formă de indicații” sunt eliminate, deoarece ele nu sunt dispoziții obligatorii.
            Partea referitoare la prezentarea produsului este eliminată, deoarece se referă la reglementările generale.
            5.3.   Rubrica „Dovada originii”
            
            Obligațiile de a declara și de a păstra registre sunt prezentate într-un alineat la care se adaugă o declarație de identificare a fiecărui procesator implicat în producția, uscarea, prelucrarea, înlăturarea sâmburilor și ambalarea „Pruneaux d’Agen”. Această declarație permite identificarea procesatorilor în vederea efectuării de controale.
            În ceea ce privește descrierea metodei de obținere, în registrul de cultură se adaugă numărul de recoltări pentru a verifica dacă recoltarea prunelor se realizează de mai multe ori.
            Definiția lotului trebuie să fie completată pentru a avea o definiție a lotului în toate etapele prelucrării. Se adaugă următoarele precizări:
            „Prin lot se înțelege:
            
                        —
                     
                     
                        până la etapa de calibrare, un lot de prune uscate obținute în același an de recoltă, livrate de același producător aceluiași procesator, cu excepția cazului în care se face o distincție între mai multe loturi în funcție de criterii precum calitatea sau varietatea sau gruparea în funcție de pământ;
                     
                  
                        —
                     
                     
                        de la calibrare până la data intrării în producție, un lot de prune care au caracteristici comune definite de către procesator. În cursul acestui proces, un lot poate fi împărțit în mai multe loturi noi;
                     
                  
                        —
                     
                     
                        de la data întrării în fabricație și până la ambalare, un ansamblu omogen de fructe, supus simultan aceluiași proces de ambalare în ambalaje identice, cu același număr de lot.”
                     
                  În ceea ce privește trasabilitatea, se introduc următoarele clarificări:
            
                        —
                     
                     
                        menționarea anului de recoltă în nota de livrare către procesator de către uscătorul individual, care deshidratează doar propria sa producție;
                     
                  
                        —
                     
                     
                        indicarea pe etichetele boxpaleților a caracterului eligibil pentru IGP la nivelul stocării materiilor prime calibrate;
                     
                  
                        —
                     
                     
                        indicarea greutății pe etichetele recipientelor, în cazul înlăturării sâmburilor în afara atelierului de prelucrare.
                     
                  Scopul acestor modificări este de a intensifica monitorizarea produsului.
            Rezumatul producției, transportului și stocului de produse finite nu trebuie efectuat de acum înainte decât o singură dată pe an, la 31 august, în loc de 4 ori pe an (31 martie, 30 iunie, 31 august și 31 decembrie). Scopul acestei modificări este de a reduce o frecvență care este prea împovărătoare și inutilă. Data de 31 august este aleasă deoarece corespunde sfârșitului anului de comercializare precedent. Este suficient să se asigure trasabilitatea la nivelul procesatorilor.
            5.4.   Rubrica „Metoda de producție”
            
            Se introduce o schemă de elaborare a produsului pentru a clarifica fiecare etapă a metodei de obținere, în funcție de producerea de „Pruneaux d’Agen” pentru consum, semiuscate sau nu, sau destinate prelucrării agroalimentare.
            —   Cerințe de pomicultură
            
            
               Soi
            
            Alineatul „Singurul soi acceptat pentru producția de prune de Agen este soiul de prune de Ente, inclusiv clona Spurdente Ferco, cu excepția soiurilor Primacotes, Tardicotes și Lorida. Soiurile Stanley, Impériale épineuse și alte prune se exclud de la IGP.”
            se înlocuiește cu:
            
               „Numai prunele din soiul «Prune d’Ente» sunt admise pentru producția de «Pruneaux d’Agen», ceea ce exclude hibrizii de orice alt soi.”
            
            Formularea are scopul de a simplifica paragraful. Acesta nu repune în discuție principiul producției numai din prune „de Ente” și din material vegetal certificat.
            
               Gradul de coacere a fructelor în momentul recoltării
            
            Indicația potrivit căreia fructele sunt recoltate în stadiul optim de coacere, că maturarea se întinde pe o perioadă de timp, inclusiv pe fiecare arbore în parte, și că, prin urmare, recoltarea se face în mai multe etape de culegere manuală sau mecanică, se completează cu următoarele dispoziții:
            
               „Producătorii verifică periodic nivelul Brix al câtorva prune cu un refractometru, pentru a monitoriza evoluția procesului de maturare a fiecărei livezi și pentru a iniția recoltarea la momentul potrivit.
               Grupul sau organismul desemnat în acest scop stabilește, în fiecare an, pentru cele mai comune cultivare și, dacă este necesar, pentru zone geografice mari, datele de începere a recoltării. Aceste informații sunt difuzate tuturor producătorilor de către grupul sau organizația delegată în acest scop.
               Orice anticipare a acestor date trebuie să fie justificată, în special prin concordanța măsurilor refractometrice aplicate, care în acest caz se înregistrează zilnic în registrul de cultură.”
            
            Scopul acestei adăugiri este de a defini exact data de începere a recoltării, adică cea mai apropiată de maturitatea fructelor, luând în considerare variabilitatea situațiilor procesatorilor. Stabilirea datei de începere a recoltării se bazează pe constatarea empirică potrivit căreia există o perioadă fixă de 145 de zile între înflorirea completă și începutul recoltării.
            Cu toate acestea, deși acoperă marea majoritate a situațiilor, data efectivă de coacere poate varia ușor în funcție de subvarietate, de expunerea livezii, de natura solului, de îngrijirea acordată arborilor și, rareori, de condițiile meteorologice ale anului respectiv.
            Prin urmare, dacă un producător decide să înceapă recoltarea înainte de data publicată de grup, el trebuie să păstreze dovada măsurilor refractometrice pe care le-a efectuat zilnic pentru a-i permite să-și întemeieze decizia.
            —   Cerințe în etapa de uscare
            
            Dispozițiile privind respectarea normelor generale de igienă sunt eliminate, întrucât se referă la „cerințele din Codul privind protecția consumatorilor” și, prin urmare, la reglementări generale.
            Se modifică formularea privind perioada de depozitare a prunelor după recoltare: perioada de „72 de ore în cursul anului normal” se înlocuiește cu un termen care nu „se prelungește dincolo de a 2-a zi de la recoltă (Z + 2)”. Depozitarea la rece cu temperaturi pozitive rămâne o alternativă care permite derogarea de la această normă.
            Scopul acestei modificări este de a facilita controalele: ea elimină orice interpretare a conceptului de „an normal” și stabilește o perioadă de depozitare mai precisă decât termenul de 72 de ore, care nu avea un moment clar de începere.
            În cazul uscării, expresia „conținutul de umiditate reziduală nu depășește 23 %” din caietul de sarcini se înlocuiește cu „un conținut de umiditate mai mic sau egal cu 35 % și care permite depozitarea pe termen lung în funcție de echipamentul de stocare utilizat”. Fraza „Cu toate acestea, uneori produsul «Pruneau d’Agen mi-cuit» se obține prin aducerea conținutului de umiditate reziduală între 30 și 35 % printr-un proces simplu de uscare.” se elimină.
            Această formulare are scopul de a stabili o singură limită superioară pentru conținutul de umiditate reziduală, indiferent de categoria prunelor. A fost definit un conținut de umiditate de 23 % în caietul de sarcini înregistrat, astfel încât să se păstreze prunele uscate la aer. Cu toate acestea, condițiile nefavorabile de depozitare la rece fac posibilă limitarea ratei de uscare la un conținut de umiditate de 35 %.
            —   Cerințe în etapa de prelucrare
            
            Caietul de sarcini înregistrat se limitează la o descriere a produsului (numărul de fructe nedepășind 77 per 500 g și cu un conținut maxim de umiditate de 35 %) și la trimiteri la reglementările generale (decretul interministerial din 28 august 1972, standardul CEE/ONU DF-07, legislația în domeniul alimentar).
            Prin urmare, această parte este complet înlocuită cu modificări care constau într-o descriere mai exactă a cerințelor în etapa de procesare. Aceste modificări codifică practicile și know-how-ul operatorilor.
            Prin urmare, în ceea ce privește calibrarea, se clarifică faptul că aceasta are loc după uscare. Prunele cele mai mici sunt excluse din IGP, în timp ce celelalte se sunt destinate, în funcție de calibru, consumului sau prelucrării agroalimentare. Alineatul se redactează după cum urmează:
            
                        „—
                     
                     
                        Calibrare
                     
                  După uscare, loturile sunt calibrate. Categoria boxpaletului după calibrare se definește prin eșantionarea numărului mediu de fructe per 500 g, exprimat din 2 în 2 (de exemplu, 40, 42, 44…).
            Pentru «Pruneaux d’Agen» destinate prelucrării agroalimentare, limita calibrelor utilizabile este de maximum 98 de fructe per 500 g la o umiditate de maximum 21 %, după măsurarea din 2 în 2. Prunele mai mici sunt excluse din IGP.”
            De asemenea, se adaugă un paragraf referitor la operațiunea de amestecare a calibrelor, care este unul dintre cele mai tehnice aspecte ale procesului de transformare a „Pruneaux d’Agen”. Scopul acestei operațiuni este de a anticipa efectele rehidratării asupra calibrului prunelor și de a respecta uniformitatea calibrelor definită la ambalare. Alineatul este formulat după cum urmează:
            
               „Pentru «Pruneaux d’Agen» pentru consum, se realizează un amestec de diferite calibre, extrase din stocul de materii prime, înainte de rehidratare. Scopul acestei operațiuni este de a anticipa efectele rehidratării la umiditate 35 % asupra calibrului prunelor și de a respecta uniformitatea calibrelor definită la alineatul privind ambalarea. Calibrul dorit este calibrul comercial bazat pe o scară din 5 în 5 la 500 g de fructe la 35 % umiditate până la calibrul 33 (cel mai mare) și apoi pe o scară din 11 în 11, până la calibrul 66 (cel mai mic acceptat pentru IGP).”
            
            În ceea ce privește clasificarea prunelor, elementele referitoare la defecte sunt stabilite în prezentul alineat și se disting în funcție de natura acestora: defecte foarte grave, defecte grave, defecte de aspect. Caietul de sarcini prezintă astfel această dispoziție:
            
                        „—
                     
                     
                        Triere:
                     
                  Toate prunele cu defecte foarte grave sunt excluse din IGP. Sunt considerate defecte foarte grave:
            
                        —
                     
                     
                        prezența mucegaiului, a putregaiului, a insectelor vii sau moarte, a acarienilor vii, a materiilor străine;
                     
                  
                        —
                     
                     
                        fructele care prezintă defecte de maturare sau de nutriție (denumite «imature») sau murdare, complet zdrobite, caramelizate sau atacate de Monilia.
                     
                  «Pruneaux d’Agen» pentru consum întregi sau fără sâmburi pot avea maximum 5 % defecte grave.
            În special, deteriorarea pulpei cauzate de dăunători sau fermentare și alterarea semnificativă a cojii (care afectează sau nu pulpa), a căror suprafață depășește a șaisprezecea parte din suprafața aparentă a prunei, sunt considerate defecte grave.
            «Pruneaux d’Agen» pentru prelucrare agroalimentară pot avea anumite defecte în ceea ce privește aspectul, care nu afectează calitatea pulpei. Acestea trebuie să fie cel puțin parțial intacte.”
            În cazul rehidratării, se introduce un paragraf pentru această etapă esențială a producției de prune, care specifică limita de rehidratare a prunelor uscate după care acestea pierd denumirea respectivă. Prevederea este formulată astfel:
            
                        „—
                     
                     
                        Rehidratarea
                     
                  Cu excepția prunelor semiuscate și, după caz, a prunelor destructurate, «Pruneaux d’Agen» sunt rehidratate cu apă sau abur.
            După rehidratare, limita de calibru pentru «Pruneaux d’Agen» întregi sau fără sâmburi este stabilită la maximum 66 de fructe per 500 g la 35 % umiditate. Conținutul de umiditate nu depășește 35 %.”
            Dispozițiile privind înlăturarea sâmburilor, toleranța la prezența sâmburilor sau a bucăților de sâmburi, astfel cum sunt prevăzute în standardul CEE/ONU menționat în caietul de sarcini, sunt formulate după cum urmează:
            
                        „—
                     
                     
                        Înlăturarea sâmburilor
                     
                  Această operațiune este facultativă. Ea constă în înlăturarea sâmburilor prin mijloace mecanice sau manuale.
            Înlăturarea sâmburilor poate fi efectuată fie de către procesator în instalațiile sale, fie de către unul sau mai mulți subcontractanți identificați de grup. În cazul subcontractării, în capitolul 4.2 sunt prevăzute norme de trasabilitate specifice.
            Toleranțele pentru prezența sâmburilor sau a bucăților de sâmburi este limitată la 2 % în greutate din cantitatea inclusă în același ambalaj.”
            Un alineat privind stocarea prunelor semiuscate este formulat după cum urmează:
            
                        „—
                     
                     
                        Stocarea prunelor semiuscate
                     
                  Prunele semiuscate pot fi depozitate la rece cu temperaturi negative.
            Pentru a se păstra cel mai bine calitățile organoleptice ale produsului, se efectuează revenirea la o temperatură pozitivă, fără a se utiliza vreun proces de accelerare a încălzirii.”
            Acest alineat are ca scop să permită comercializarea prunelor semiuscate care pot fi distribuite prin introducerea unei etape de conservare la rece cu temperaturi negative.
            Se adaugă o dispoziție referitoare la destructurarea prunelor uscate. Scopul acestei operațiuni este de a garanta că prunele destinate industriei de prelucrare a produselor agroalimentare nu ajung pe piața prunelor de consum prevăzând o modificare a prunei, astfel încât aceasta să nu mai poată fi prezentată direct consumatorului. Dispoziția este formulată după cum urmează:
            
                        „—
                     
                     
                        Destructurare
                     
                  «Pruneaux d’Agen» destinate unei prelucrări agroalimentare sunt destructurate înainte de expedierea către o altă întreprindere de prelucrare a produselor agroalimentare.
            Destructurarea este o operațiune fizică efectuată pe fructele dintr-un lot de prune uscate destinate prelucrării care are ca efect împiedicarea prezentării lor consumatorului final. Acest lucru implică o schimbare ireversibilă a formei, texturii sau structurii fructului.”
            În ceea ce privește ambalarea, alineatul stabilește regula privind uniformitatea calibrelor, după cum urmează:
            
                        „—
                     
                     
                        Ambalarea «Pruneaux d’Agen» pentru consum
                     
                  Conținutul unui ambalaj sau al unui lot de ambalaje de «Pruneaux d’Agen» pentru consum trebuie să fie uniform, în special în ceea ce privește calitatea, aspectul și calibrul.
            
               În ceea ce privește uniformitatea calibrului:
            
            Prunele condiționate trebuie să aibă o mărime sensibil uniformă. Diferența medie de calibru între materiile prime utilizate la producerea aceluiași lot nu trebuie să depășească 16 puncte. Exemplu: interval de la 44 la 60 inclusiv, sau de la 46 la 62, etc.
            
               Calitate și aspect:
            
            «Pruneaux d’Agen», în întregime sau fără sâmburi, sunt cărnoase și prezintă o pieliță cu suprafață încrețită, fără fisuri sau crăpături, cu excepția preforațiilor provocate de înlăturarea sâmburilor și necaramelizate.
            Se tolerează maximum 10 % din fructe care nu corespund tuturor dispozițiilor de mai sus. Cu toate acestea, procentul de fructe cu defecte grave nu trebuie să depășească 5 %. Nu se admite nicio toleranță pentru defectele foarte grave.”
            Se introduce un alineat privind stabilizarea, deoarece această etapă este esențială pentru conservarea prunelor rehidratate. Acest alineat este formulat după cum urmează:
            
                        „—
                     
                     
                        Stabilizare:
                     
                  După ce au fost rehidratate, prunele uscate își pierd adecvarea pentru conservare și se stabilizează. Produsele finite pot fi stabilizate fie prin adăugarea unui conservant înainte de ambalare, fie prin pasteurizarea produsului ambalat.”
            Toate modificările sunt de natură să asigure menținerea caracteristicilor IGP.
            5.5.   Rubrica „Etichetarea”
            
            Alineatul: „Definițiile de pe ambalaj sunt următoarele: «Pruneaux d’Agen» sau «Pruneaux d’Agen mi-cuits». Etichetarea trebuie, printre altele, să se conformeze dispozițiilor din reglementările în vigoare.” se înlocuiește cu:
            „Mențiunile de pe ambalaj sunt următoarele:
            
                        —
                     
                     
                        mențiunea «Pruneaux d’Agen», este completată, dacă este cazul, cu mențiunea «mi-cuits»;
                     
                  
                        —
                     
                     
                        mențiuni suplimentare, în plus față de referințele statutare:
                        
                                    «—
                                 
                                 
                                    
                                       Numai pentru prunele pentru consum
                                    
                                    
                                                —
                                             
                                             
                                                Calibrul, exprimat ca o descriere corespunzătoare, însoțită sau nu de numărul minim și maxim de fructe per 500 g sub formă de: „x/y fructe per 500 g”:
                                                
                                                            —
                                                         
                                                         
                                                            :
                                                         
                                                         
                                                            „Super Géants”
                                                         
                                                         
                                                            :
                                                         
                                                         
                                                            număr per 500 g inferior sau egal cu 33
                                                         
                                                      
                                                            —
                                                         
                                                         
                                                            :
                                                         
                                                         
                                                            „Géants”
                                                         
                                                         
                                                            :
                                                         
                                                         
                                                            33/44
                                                         
                                                      
                                                            —
                                                         
                                                         
                                                            :
                                                         
                                                         
                                                            „Très gros”
                                                         
                                                         
                                                            :
                                                         
                                                         
                                                            44/55
                                                         
                                                      
                                                            —
                                                         
                                                         
                                                            :
                                                         
                                                         
                                                            „Gros”
                                                         
                                                         
                                                            :
                                                         
                                                         
                                                            55/66
                                                         
                                                      
                                          
                                                —
                                             
                                             
                                                Conținut maxim de umiditate exprimat ca procent
                                                
                                                            —
                                                         
                                                         
                                                            fie prin una dintre mențiunile următoare:
                                                            
                                                                        —
                                                                     
                                                                     
                                                                        „Umiditate până la 26 %” (conținut de apă mai mic sau egal cu 26 %)
                                                                     
                                                                  
                                                                        —
                                                                     
                                                                     
                                                                        „Umiditate până la 29 %” (conținut de apă între 26 % și maximum 29 %)
                                                                     
                                                                  
                                                                        —
                                                                     
                                                                     
                                                                        „Umiditate până la 35 %” (conținut de apă între 29 % și maximum 35 %),
                                                                     
                                                                  
                                                      
                                                            —
                                                         
                                                         
                                                            fie prin indicarea conținutului exact de apă la momentul ambalării.»
                                                         
                                                      
                                          
                              
                                    «—
                                 
                                 
                                    
                                       Pentru toate „Pruneaux d’Agen”
                                    
                                    
                                                —
                                             
                                             
                                                Identificarea clară a unui vânzător stabilit în Uniunea Europeană și, în cazul în care acesta din urmă nu este procesatorul, codul care permite identificarea directă a întreprinderii de prelucrare care a efectuat ambalarea finală a produsului destinat vânzării.
                                             
                                          
                                                —
                                             
                                             
                                                În cazul în care denumirea procesatorului nu este clară pe ambalaj, se precizează:
                                                În conformitate cu caietul de sarcini al IGP „Pruneaux d’Agen”.
                                                BP 130 – 47303 Villeneuve-sur-Lot CEDEX
                                             
                                          
                                                —
                                             
                                             
                                                Numărul lotului de producție
                                             
                                          
                              
                                    —
                                 
                                 
                                    „Pruneaux d’Agen” nu pot fi oferite publicului, expediate, oferite spre vânzare sau vândute, fără a se face înscrierea denumirii „Pruneaux d’Agen” în prospecte, pe etichete, facturi, sau recipiente.
                                 
                              
                                    —
                                 
                                 
                                    Documentele care se referă la prunele uscate destinate prelucrării agroalimentare indică, clar, cuvântul „destructurate” alăturat denumirii „Pruneaux d’Agen” atunci când însoțesc transportul către o altă întreprindere de prelucrare a produselor agroalimentare.»”
                                 
                              
                  Aceste modificări au scopul de a oferi consumatorilor informații mai bune cu privire la caracteristicile „Pruneaux d’Agen” comercializate și de a facilita punerea în aplicare a trasabilității în cazul plângerilor.
            5.6.   Rubrica „Altele”
            
            —   Ajustarea caietului de sarcini
            
            Caietul de sarcini face obiectul a numeroase modificări de formă (mutări, unirea alineatelor, rescrierea legăturii cu originea care face posibilă diferențierea caracteristicilor specifice ale ariei geografice, caracteristicile specifice ale produsului și legătura de cauzalitate, eliminarea anexelor care nu constituie dispoziții obligatorii) care nu au o consecință asupra dispozițiilor în vigoare din caietul de sarcini.
            —   Serviciul competent al statului membru
            
            Datele de contact ale Institutului Național pentru Calitate și Origine (INAO), autoritatea competentă a statului membru, au fost adăugate în conformitate cu Regulamentul (UE) nr. 1151/2012.
            —   Grupul solicitant
            
            Datele de contact ale grupului solicitant sunt actualizate pentru că s-au schimbat.
            —   Tipul de produs
            
            Referința clasei de produse a fost modificată în vederea respectării anexei XI la regulamentul de punere în aplicare (UE) nr. 668/2014.
            —   Aria geografică
            
            Delimitarea ariei geografice nu se modifică. Modificările care pot apărea sunt formale: harta și lista cantoanelor se înlocuiește cu lista mai precisă a municipalităților.
            Cerința privind ambalarea în zonă este deja menționată în mod explicit în caietul de sarcini înregistrat. Se adaugă faptul că unitățile de înlăturare a sâmburilor trebuie, de asemenea, să fie situate în aria geografică. Aceasta este o clarificare în cazul în care toate operațiunile efectuate până la ambalare au loc în aria geografică. Ambalarea în zonă se limitează la prunele destinate consumului și nu se extinde la prunele destinate prelucrării alimentare. În plus, caietul de sarcini a fost completat cu elementele justificative necesare. Prin urmare, dispoziția este formulată după cum urmează:
            
               „Ambalarea în aria geografică este esențială pentru menținerea calităților «Pruneaux d’Agen» pentru consum. Într-adevăr, odată rehidratate sau uscate în cazul prunelor semiuscate, prunele își pierd capacitatea de conservare și trebuie să fie stabilizate. Prin urmare, acestea sunt condiționate și pasteurizate în ambalajele finale. Aceste operațiuni sunt succesive și fac parte din procesul de elaborare a «Pruneaux d’Agen». Astfel, pasteurizarea, care este tratamentul cel mai răspândit pentru stabilizarea produselor finite, nu poate fi realizată decât pe ambalaje definitive ermetice. În plus, anumite operațiuni substanțiale legate de prezentarea produselor sunt inseparabile de pregătirea loturilor și ambalarea acestora. Acest lucru este valabil, de exemplu, pentru regula de uniformitate a dimensiunilor, a cărei respectare impune pregătirea specifică a produsului înainte ca acesta să fie rehidratat și în curs de ambalare. În plus, produsul este ambalat în zonă pentru a facilita trasabilitatea și controlul produselor.”
            
            
               Structura de control
            
            Datele de contact ale organismului de control au fost înlocuite cu cele ale autorității de control competente. Obiectivul acestei modificări este de a se evita modificarea caietului de sarcini în caz de schimbare a organismului de control.
            
               Cerințele naționale
            
            „Cerințele naționale” sunt prezentate sub forma unui tabel care rezumă principalele puncte care trebuie controlate și metoda de evaluare utilizată. Această adăugire are scopul de a facilita controalele.
            DOCUMENT UNIC
            
               „Pruneaux d’Agen”
            
            
               Nr. UE: PGI-FR-0149-AM01 – 18.5.2017
            
            
               DOP ( ) IGP ( X )
            
            1.   Denumirea (denumirile)
            
            „Pruneaux d’Agen”
            2.   Statul membru sau țara terță:
            
            Franța
            3.   Descrierea produsului agricol sau alimentar
            
            3.1.   Tipul de produs
            
            Clasa 1.6. Fructe, legume și cereale în stare proaspătă sau prelucrate
            3.2.   Descrierea produsului căruia i se aplică denumirea de la punctul 1
            
            „Pruneaux d’Agen” se obțin prin uscarea (urmată sau nu de rehidratare) a prunelor de Ente recoltate la maturitatea optimă, fără adăugarea niciunui fel de îndulcitori. Ele au formă ovală, de culoare brun închis până la negru, cu aspect lucios. Au o textură moale și o pulpă galben-maronie spre galben-auriu, fără caramelizare.
            „Pruneaux d’Agen” obținute prin oprirea uscării de îndată ce conținutul de umiditate al fructelor a scăzut între 30 și 35 % și fără rehidratare ulterioară, se pot comercializa cu mențiunea „mi-cuits”.
            „Pruneaux d’Agen” pot fi vândute întregi, fără sâmburi sau destructurate.
            „Pruneaux d’Agen” sunt vândute întregi sau fără sâmburi și au un calibru de maximul de 66 de fructe la 500 de grame, cu 35 % umiditate. În cazul prunelor fără sâmburi, calibrul este măsurat înainte de a scoaterea sâmburelui.
            Ele sunt prezentate cu calibre uniforme. Sunt cărnoase, iar pielița este cu suprafață încrețită, fără fisuri sau crăpături (cu excepția perforațiilor provocate de înlăturarea sâmburilor). Conțin mai puțin de 10 % (în greutate) prune cu defecte, dintre care mai puțin de 5 %, cu defecte grave și niciun defect foarte grav.
            „Pruneaux d’Agen”, destinate prelucrării agroalimentare ulterioare, au un calibru de maximum 98 de fructe per 500 g, în formă nehidratată, cu o umiditate de 21 %. Acestea nu trebuie să prezinte defecte foarte grave și trebuie să fie cel puțin parțial intacte. Acestea sunt destructurate înainte de expediere la o altă întreprindere de prelucrare a produselor agroalimentare. Aceste prune uscate nu sunt destinate vânzării către consumatorul final.
            Sunt considerate defecte foarte grave:
            
                        —
                     
                     
                        prezența mucegaiului, a putregaiului, a insectelor vii sau moarte, a acarienilor vii, a materiilor străine;
                     
                  
                        —
                     
                     
                        fructele care prezintă defecte de maturare sau de nutriție (cunoscute sub denumirea de „imature”) sau murdare, complet zdrobite, caramelizate sau atacate de Monilia.
                     
                  „Pruneaux d’Agen” nu se amestecă niciodată cu prune de alte origini sau soiuri.
            3.3.   Hrană pentru animale (doar în cazul produselor de origine animală) și materii prime (doar în cazul produselor prelucrate)
            
            „Pruneaux d’Agen” se obțin din prunele de Ente produse și recoltate în aria geografică ale cărei condiții pedoclimatice sunt favorabile producției de prune de talie mare foarte dulci.
            Prunul de Ente găsește în această zonă un climat potrivit, ceea ce conferă prunelor un echilibru special între zahăr și aciditate și un anumit grad de suplețe și de finețe a pieliței.
            3.4.   Etape specifice ale producției care trebuie să se desfășoare în aria geografică delimitată
            
            Producția și uscarea prunelor, prelucrarea și înlăturarea sâmburilor trebuie să se desfășoare în aria geografică a IGP.
            3.5.   Norme specifice privind felierea, răzuirea, ambalarea etc. a produsului la care se referă denumirea înregistrată
            
            Ambalarea în aria geografică este esențială pentru menținerea calităților „Pruneaux d’Agen” pentru consum. Într-adevăr, odată rehidratate, sau pur și simplu uscate în cazul prunelor semiuscate („mi-cuits”), prunele își pierd capacitatea de conservare și trebuie să fie stabilizate. Prin urmare, acestea sunt condiționate și pasteurizate în ambalajele finale ermetice. Aceste operațiuni sunt legate și fac parte integrantă din procesul de elaborare, care, pe de altă parte, facilitează trasabilitatea și controlul produselor.
            În plus, anumite operațiuni substanțiale legate de prezentarea produselor sunt inseparabile de pregătirea loturilor și ambalarea acestora. Acest lucru este valabil, de exemplu, pentru regula de uniformitate a dimensiunilor, a cărei respectare impune pregătirea specifică a produsului înainte ca acesta să fie rehidratat și în curs de ambalare.
            „Pruneaux d’Agen” destinate unei prelucrări ulterioare nu se supun obligației de ambalare în zonă.
            3.6.   Norme specifice privind etichetarea produsului la care se referă denumirea înregistrată
            
            Mențiunile de pe ambalaj sunt următoarele:
            
                        —
                     
                     
                        mențiunea „Pruneaux d’Agen”, este completată, dacă este cazul, cu mențiunea „mi-cuits”.
                     
                  
                        —
                     
                     
                        
                           Numai pentru prunele pentru consum
                        
                        
                                    —
                                 
                                 
                                    Calibrul, exprimat ca o descriere corespunzătoare, însoțită sau nu de numărul minim și maxim de fructe per 500 g sub formă de: „x/y fructe per 500 g”:
                                    
                                                —
                                             
                                             
                                                :
                                             
                                             
                                                „Super Géants”
                                             
                                             
                                                :
                                             
                                             
                                                număr per 500 g inferior sau egal cu 33
                                             
                                          
                                                —
                                             
                                             
                                                :
                                             
                                             
                                                „Géants”
                                             
                                             
                                                :
                                             
                                             
                                                număr per 500 g între 33/44
                                             
                                          
                                                —
                                             
                                             
                                                :
                                             
                                             
                                                „Très gros”
                                             
                                             
                                                :
                                             
                                             
                                                număr per 500 g între 44/55
                                             
                                          
                                                —
                                             
                                             
                                                :
                                             
                                             
                                                „Gros”
                                             
                                             
                                                :
                                             
                                             
                                                număr per 500 g între 55/66
                                             
                                          
                              
                                    —
                                 
                                 
                                    Conținut maxim de umiditate exprimat ca procent
                                    
                                                —
                                             
                                             
                                                fie prin una dintre mențiunile următoare:
                                                
                                                            —
                                                         
                                                         
                                                            „Umiditate până la 26 %” (conținut de apă mai mic sau egal cu 26 %)
                                                         
                                                      
                                                            —
                                                         
                                                         
                                                            „Umiditate până la 29 %” (conținut de apă între 26 % și maximum 29 %)
                                                         
                                                      
                                                            —
                                                         
                                                         
                                                            „Umiditate până la 35 %” (conținut de apă între 29 % și maximum 35 %)
                                                         
                                                      
                                          
                                                —
                                             
                                             
                                                fie prin indicarea conținutului exact de apă la momentul ambalării.
                                             
                                          
                              
                  
                        —
                     
                     
                        
                           Pentru toate „Pruneaux d’Agen”
                        
                        
                                    —
                                 
                                 
                                    Identificarea clară a unui vânzător stabilit în Uniunea Europeană și, în cazul în care acesta din urmă nu este procesatorul, codul care permite identificarea directă a întreprinderii de prelucrare care a efectuat ambalarea finală a produsului destinat vânzării,
                                 
                              
                                    —
                                 
                                 
                                    În cazul în care denumirea procesatorului nu este clară pe ambalaj, se precizează:
                                    În conformitate cu caietul de sarcini al IGP „Pruneaux d’Agen”.
                                    BP 130 – 47303 Villeneuve-sur-Lot CEDEX
                                 
                              
                                    —
                                 
                                 
                                    Numărul lotului de producție.
                                 
                              
                  
                        —
                     
                     
                        „Pruneaux d’Agen” nu pot fi oferite publicului, expediate, oferite spre vânzare sau vândute, fără a se face înscrierea denumirii „Pruneaux d’Agen” în prospecte, pe etichete, facturi, sau recipiente.
                     
                  
                        —
                     
                     
                        Documentele care se referă la prunele uscate destinate prelucrării agroalimentare indică, clar, cuvântul „destructurate” alăturat denumirii „Pruneaux d’Agen” atunci când însoțesc transportul către o altă întreprindere de prelucrare a produselor agroalimentare.
                     
                  4.   Delimitarea concisă a ariei geografice
            
            Aria geografică a IGP „Pruneaux d’Agen” cuprinde toate comunele care aparțin următoarelor cantoane:
            Departamentul Dordogne: Beaumont, Belvès, Bergerac, Domme, Eymet, Issigeac, La Force, Le Bugue, Le Buisson-de-Cadouin, Monpazier, Montpon Ménestérol, Sigoulès, Velines, Villefranche-de-Lonchat, Villefranche-du-Périgord.
            Departamentul Gers: Condom, Eauze, Fleurance, Jegun, Lectoure, Mauvezin, Miradoux, Montréal, Saint-Clar, Valence-sur-Baïse, Vic-Fezensac.
            Departamentul Gironde: Auros, Branne, Carbon-Blanc, Castillon-La-Bataille, Cenon, Créon, La Réole, Lussac, Monségur, Pellegrue, Pujols, Sauveterre-de-Guyenne, Sainte-Foy-La-Grande.
            Departamentul Lot: Bretenoux, Castelnau-Montratier, Catus, Cazals, Figeac, Gourdon, Lacapelle Marival, Lalbenque, Livernon, Luzech, Montcuq, Puy l’Evêque, Saint-Céré, Saint-Germain-du-Bel-Air, Salviac.
            Departamentul Lot-et-Garonne: Întregul departament, cu excepția cantonului Houeillès.
            Departamentul Tarn-et-Garonne: Întregul departament, cu excepția cantoanelor Caylus, Saint-Antonin-Noble-Val, Villebrumier.
            5.   Legătura cu aria geografică
            
            
               Caracterul specific al ariei
            
            Situată în partea de sud-vest a Franței, aria geografică a IGP „Pruneaux d’Agen” este situată în apropierea orașului Agen, un port de transport începând din secolul al XVIII-lea pentru prunele uscate produse în apropiere și care a dat numele său acestei producții.
            Aria geografică corespunde ariei tradiționale de producție a soiului de Ente, iar livezile cu acest soi sunt distribuite în cea mai mare parte pe versanți din această zonă de câmpie înaltă, străbătuți de râuri care converg către Garonne. Acest sector prezintă soluri predominant argiloase-calcaroase. Într-adevăr, prunul preferă solurile permeabile și răcoroase în locul celor umede.
            Aria de producție este situată într-o zonă de tranziție climatică între influența mediteraneeană și influența oceanică și se caracterizează prin precipitații pe tot parcursul anului. La nivelul temperaturilor, iernile sunt reci, primăverile mai degrabă calde cu foarte puține înghețuri și verile calde, cu nopți răcorite de averse însoțite de furtuni.
            În secolul al XVIII-lea, producția de „Pruneaux d’Agen” s-a lansat cu adevărat. Pe de o parte, livezile de pruni de Ente sunt răspândite pe versanți, soiul respectiv având o capacitate excepțională de uscare și înlocuind celelalte soiuri. Pe de altă parte, se generalizează tehnica uscării prin alternare la soare/în cuptoare de pâine până la uscarea finală a prunelor.
            În cele din urmă, datorită calităților lor nutriționale, a facilităților de conservare și de transport, așa numitele „Pruneaux d’Agen” devin repede obiectul unui comerț pe scară largă. În continuare, primele reglementări ale pieței prunelor apar în unele orașe din regiune și reflectă importanța acestei producții pentru economia regională.
            Pe tot parcursul secolului al XIX-lea s-au dezvoltat cultivarea prunilor și utilizarea cuptoarelor speciale de uscare. „Pruneaux d’Agen” sunt faimoase în întreaga lume, după cum o demonstrează lucrarea lui Lev Tolstoi „Moartea lui Ivan Ilici”, 1886, capitolul X:
            
               „Ivan Ilici își aducea aminte de prunele franțuzești uscate, crude, zbârcite, din copilărie, de gustul lor deosebit și de cum îi lăsa gura apă când ajungea la sâmbure.”
            
            În 1894, numai în departamentul Lot și Garonne, existau cinci milioane de pruni în producție și un milion de lăstari. Departamentele învecinate Gers, Tarn și Garonne, Lot, Dordogne și Gironde produc, de asemenea, aceste prune.
            În prima jumătate a secolului XX, concurența din partea noilor țări producătoare și impactul primului război mondial asupra populației agricole au dus la o scădere drastică a producției de „Pruneaux d’Agen”.
            După cel de-al doilea război mondial, producția franceză s-a relansat, odată cu plantarea unor livezi moderne, cu noi selecții de soiuri de plante din familia de prune de Ente. De asemenea, echipamentele tehnice s-au dezvoltat, de exemplu, prin instalarea tunelurilor de uscare. Cu toate acestea, know-how-ul rămâne esențial pentru această producție: controlul dimensiunii, recoltarea la maturitate optimă, controlul uscării prunei în vederea obținerii umidității finale necesare fără a arde fructul.
            Pentru a obține prune frumoase, prunii sunt tăiați în fiecare an (tăierea de fructificare). Tăierea permite ca soarele să pătrundă mai bine arborele și asigură maturizarea fructului și, în același timp, o stare bună de sănătate. Tăierea reduce, de asemenea, numărul de fructe și promovează o producție mai omogenă, o mai bună calitate (fructe mari) și un randament mai bun.
            Recoltarea se realizează în perioada în care fructul este pe deplin copt, iar fructele sunt recoltate fie după căderea lor în mod natural, fie printr-o ușoară agitare a arborilor. În prezent, se utilizează, de asemenea, o altă tehnică pentru a decide cel mai potrivit moment pentru recoltare: câteva picături de suc sunt colectate într-un aparat denumit refractometru. Acesta determină conținutul de zahăr al prunelor.
            În același timp, procesatorii dezvoltă tehnici de rehidratare și conservare pentru a prezenta un produs gata pentru consum, în timp ce „Pruneaux d’Agen” sunt încă vândute în mod tradițional consumatorilor care le rehidratatează ulterior. Scopul este de a asigura o mai mare suplețe a pulpei, evitând în același timp „diluarea” aromelor sale. Metoda, durata, temperatura sunt factori care permit procesatorilor să producă prune uscate care își păstrează toate aromele, îmbunătățind în același timp suplețea pulpei.
            În cele din urmă, artizanii locali din domeniul prelucrării alimentelor dezvoltă produse de cofetărie sau preparate alimentare pe bază de „Pruneaux d’Agen” care sunt favorabile imaginii produsului și care reprezintă un debușeu pentru fructele mici și cele cu unele defecte de aspect, care sunt dificil de comercializat ca prune uscate pentru consum.
            
               Specificitatea produsului
            
            „Pruneaux d’Agen” se caracterizează printr-o textură moale, o pulpă de culoare galben-maroniu spre galben-auriu fără caramelizare, aspect lucios, care nu este lipicios.
            „Pruneaux d’Agen” pentru consum se disting, de asemenea, prin calibru.
            Ele se bucură de o veche reputație.
            
               Legătura cauzală
            
            Legătura de cauzalitate se bazează pe calitatea și pe reputația „Pruneaux d’Agen”.
            Solul și condițiile climatice din zonă favorizează producerea de prune mari și foarte dulci, necesare pentru producția de „Pruneaux d’Agen”.
            Prunul de Ente a găsit în această zonă solul său de predilecție. El se dezvoltă în mod optim în solurile argilo-calcaroase favorabile confortului vegetativ al copacului. El beneficiază, de asemenea, de un climat adecvat, cu suficientă vreme rece în timpul iernii, precum și cu un minim de îngheț de primăvară în momentul rodirii, precum și de alternanța de zile calde și nopți răcoroase în timpul verii, ceea ce conduce la un echilibru special între dulceață și aciditate, precum și la un anumit grad de suplețe și de finețe a pieliței.
            Aceste condiții naturale, împreună cu priceperea producătorilor, în special în ceea ce privește tăierea pomilor și gradul de coacere a fructelor la recoltare, permit obținerea prunelor de talie mare și foarte dulci care singularizează „Pruneaux d’Agen”.
            Uscarea este apoi un factor determinant în ceea ce privește calitatea „Pruneaux d’Agen”, care implică cunoștințe specifice ale uscătorilor, care trebuie să stăpânească arta „coacerii” prunelor, în funcție de calitatea prunelor proaspete, pentru a obține conținutul dorit de umiditate. Astfel, se obțin prune uscate cu pulpa de culoare brun-galben spre galben-auriu fără caramelizare.
            În cele din urmă, prelucrătorii au dezvoltat tehnici de rehidratare care permit realizarea unei prune uscate cu textură suplă și aspect strălucitor și nelipicios.
            De altfel, datorită calităților lor nutriționale, a facilităților de conservare și transport, „Pruneaux d’Agen” s-au bucurat de o reputație internațională foarte mare de la sfârșitul secolului al XVIII-lea.
            Mai multe evenimente locale au loc în jurul comercializării „Pruneaux d’Agen” și participă la reputația acestora. În centrul ariei de producție, care permite materializarea legăturii cu aria sa geografică, se poate da ca exemplu, în mod special, Festivalul prunelor uscate de la Agen („Pruneau Show”) sau Târgul de la Saint-Aubin (47).
            
               Trimitere la publicarea caietului de sarcini
            
            [articolul 6 alineatul (1) al doilea paragraf din prezentul regulament]
            https://extranet.inao.gouv.fr/fichier/3-20171106CDCIGPPruneauxdAgenrevu-nelleversion.pdf